Stefano Mallia, li huwa membru tal-Kumitat Ekonomiku u Soċjali Ewropew, qal ma' Newsbook.com.mt li stħarriġ żvela li 62% tal-Ukreni jixtiequ rabtiet formali mal-Unjoni Ewropea. Mallia, li jinsab l-Ukraina bħala parti mid-delegazzjoni tal-Kumitat Ekonomiku u Soċjali Ewropew, qal li l-għan ta' din iż-żjara hi li l-Kumitat jiltaqa' mas-soċjetà ċivili u l-Gvern fl-Ukraina biex jifhmu aktar is-sitwazzjoni preżenti u biex jinkoraġġixxu d-djalogu. Sostna li minkejja fi Kjev hemm kalma kbira, tinħass it-tensjoni. "Dan minħabba l-biża' li minn ħin għall-ieħor jistgħu jidħlu l-pulizija u jwaqqfu d-demostrazzjonijiet", spjega Mallia. Qal li l-protesti, li għalihom qed jattendu eluf ta' persuni, qed jilħqu l-qofol tagħhom filgħaxijiet. Żied jgħid li d-demostranti "bnew qisu villaġġ bil-mijiet ta' tined fejn qed iqattgħu ħinhom lejl u nhar". Spjega kif iċ-ċentru ta' Kjev, għalquh b'barrikati magħmulin minn injam u tyres. Qal li d-demostrazzjonijiet għalqu xahar illum u minbarra l-għan li jressqu lill-pajjiż aktar lejn il-valuri tal-Unjoni Ewropea, l-oppożizzjoni issa trid li jiġu arrestati dawk li wettqu l-vjolenza. Temm jgħid li minħabba f'hekk fl-Ukraina qed tinħass ċertu biża'. Ħalli kumment hawn b'ismek u kunjomok. .td_uid_3_5ee4e43e4ce1d_rand.td-a-rec-img{text-align:left}.td_uid_3_5ee4e43e4ce1d_rand.td-a-rec-img img{margin:0 auto 0 0}